CELEX: 32022R0727
Language: et
Date: 2022-05-11 00:00:00
Title: Komisjoni määrus (EL) 2022/727, 11. mai 2022, millega keeldutakse lubamast esitada toidu kohta haigestumise riski vähendamisele viitavat tervisealast väidet (EMPs kohaldatav tekst)

12.5.2022   
               
               
                  ET
               
               
                  Euroopa Liidu Teataja
               
               
                  L 135/1
               
            
         KOMISJONI MÄÄRUS (EL) 2022/727,
         11. mai 2022,
         millega keeldutakse lubamast esitada toidu kohta haigestumise riski vähendamisele viitavat tervisealast väidet
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1924/2006 toidu kohta esitatavate toitumis- ja tervisealaste väidete kohta, (1) eriti selle artikli 17 lõiget 3,
         ning arvestades järgmist:
         
                     (1)
                  
                  
                     Vastavalt määrusele (EÜ) nr 1924/2006 on keelatud esitada toidu kohta tervisealaseid väiteid, kui komisjon ei ole kõnealuse määruse kohaselt selleks luba andnud ja kui need väited ei ole esitatud lubatud väidete nimekirjas.
                  
               
                     (2)
                  
                  
                     Haigestumise riski vähendamisele viitavate tervisealaste väidetega seoses on määruse (EÜ) nr 1924/2006 artiklis 15 sätestatud, et tervisealaste väidete loataotlused esitavad toidukäitlejad liikmesriigi pädevale asutusele. Liikmesriigi pädev asutus peab edastama nõuetekohased taotlused Euroopa Toiduohutusametile (EFSA) (edaspidi „toiduohutusamet“).
                  
               
                     (3)
                  
                  
                     Pärast taotluse saamist peab toiduohutusamet viivitamata teavitama sellest teisi liikmesriike ja komisjoni ning esitama asjaomase tervisealase väite kohta arvamuse.
                  
               
                     (4)
                  
                  
                     Komisjon peab tervisealaste väidete lubamise kohta otsuse tegemisel võtma arvesse toiduohutusameti arvamust.
                  
               
                     (5)
                  
                  
                     Pärast seda, kui Han-Biotech GmbH oli Saksamaa pädeva asutuse kaudu esitanud määruse (EÜ) nr 1924/2006 artikli 14 lõike 1 punkti a kohase taotluse, pidi toiduohutusamet esitama arvamuse tervisealase väite kohta, mis oli seotud tootega Symbiosal® ning vererõhu alandamisega ja hüpertensiooni riski vähenemisega (küsimus nr EFSA-Q-2018-00002). Taotleja esitatud väide oli sõnastatud järgmiselt: „Toote Symbiosal® puhul on tõendatud vererõhku alandav toime, kui seda kasutatakse tavapärase lauasoola asendajana. Vererõhu suurenemine on kõrge vererõhu (hüpertensiooni) riskitegur.“
                  
               
                     (6)
                  
                  
                     Toiduohutusamet esitas 25. juulil 2018 komisjonile ja liikmesriikidele teadusliku arvamuse, (2) milles on jõutud järeldusele, et esitatud andmete põhjal ei ole tõendatud põhjusliku seose olemasolu toote Symbiosal® tarbimise ja vererõhu alandamise vahel. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
                  
               
                     (7)
                  
                  
                     Käesoleva määrusega ette nähtud meetme kindlaksmääramisel on arvesse võetud taotleja märkusi, mis on komisjonile edastatud vastavalt määruse (EÜ) nr 1924/2006 artikli 16 lõikele 6.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse lisas nimetatud tervisealast väidet ei lisata määruse (EÜ) nr 1924/2006 artikli 14 lõikes 1 osutatud liidu lubatud väidete nimekirja.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. mai 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 404, 30.12.2006, lk 9.
         
            (2)  EFSA Journal 2018;16(7):5364.
      
      
         
            LISA
            Tagasilükatud tervisealane väide
            
                        Taotlus – määruse (EÜ) nr 1924/2006 asjakohased sätted
                     
                     
                        Toitaine, aine, toit või toidugrupp
                     
                     
                        Väide
                     
                     
                        EFSA arvamuse viide
                     
                  
                        Artikli 14 lõike 1 punkti a kohane haigestumise riski vähendamisele osutav tervisealane väide.
                     
                     
                        Symbiosal® (meresoola (97 %) ja kitosaani (3 %) sisaldav toidulisand).
                     
                     
                        Toote Symbiosal® puhul on tõendatud vererõhku alandav toime, kui seda kasutatakse tavapärase lauasoola asendajana. Vererõhu suurenemine on kõrge vererõhu (hüpertensiooni) riskitegur.
                     
                     
                        Q-2018-00002